
Тонн мин 30-м нэс
Абхъаз.Республикэм мэкъумэш IэнатIэмкIэ и министр Тарбэ Даур зэрыжиIамкIэ, 2016 гъэм и иужьрей мазитIым дунейм и щытыкIэм зэхъуэкIыныгъэшхуэ имыгъуэтмэ, республикэм цитрус пхъэщхьэмыщхьэ тонн мин 30-м нэс къыщрахьэлIэнущ.
2015 гъэм республикэм и щIыналъэм къыщыпачыжащ цитрус пхъэщхьэмыщхьэ тонн мин 29,7-рэ. Абыхэм ящыщу тонн мини 3,7-р къэрал IуэхущIапIэхэм, тонн мин 26-рэ — унагъуэхэм хуозэ. Министрым и фIэщ мэхъу а бжыгъэр мы гъэм нэхъыбэ зэрыхъунур. ЩIыналъэм а пхъэщхьэмыщхьэхэкIхэм щIы гектар 1200-рэ щаубыд.
ЩIымахуэ зыгъэпсэхугъуэм зыхуагъэхьэзыр
Къэрэшей-Шэрджэс. ЩIымахуэм бгым лыжэкIэ къежэхынухэр куэду республикэм къэкIуэн щыщIадзэр дыгъэгъазэ мазэрщ. ЦIыхухэм тыншу загъэпсэхуныр зи къалэнхэр къапэщылъ лэжьыгъэм йоужьэрэкI.
Къэпщытэныгъэхэм хиубыдэу Архъыз щекIуэкIа зэIущIэм комиссэм хэтхэр зэпкърыхауэ щытепсэлъыхьащ зэрызэдэлэжьэнум, зыгъэпсэхупIэхэр щIымахуэм зэрыхуэхьэзырым. Гулъытэ хэха хуащIащ бгы къежэхыпIэхэм шынагъуэншагъэр къыщызэзыгъэпэщ гупхэр я пщэ- рылъхэм зэрыхуэхьэзырым. Къэпщытэныгъэхэм хэтащ МЧС-м и лэжьакIуэхэри.
Комиссэм и лэжьыгъэм кърикIуахэм щыхэплъэжынущ КъШР-м къызэрымыкIуэ щытыкIэхэр къэмыгъэхъуным, апхуэдэхэр гъэкIуэдыжынымрэ мафIэс шынагъуэншагъэр къызэгъэпэщынымкIэ комиссэм и зэIущIэм.
ДЫГУЛЫБГЪУ Санэ.
